Sysi-imarteet

Sysi-imarteet eli nevaimarteet (Thelypteris) on sysi-imarrekasvien eli nevaimarrekasvien (Thelypteridaceae) heimoon kuuluva kasvisuku. Sukuun voidaan katsoa kuuluvan vain muutama laji tai yli 400 lajia.

Sysi-imarteet ovat monivuotisia saniaisia, joilla suikertava ja karvainen juurakko. Lehdet kasvavat juurakosta yksittäin ja ovat kasvutavaltaan pystyjä. Lehtiruoti on kalju sekä suunnilleen yhtä pitkä kuin lehtilapa. Lehtilapa on vaaleanvihreä ja muodoltaan kaksi kertaa pariliuskainen. Itiöpesäkkeet sijaitsevat lehtien pikkuliuskojen laidoilla.

Suvun lajeista Suomessa tavataan ainoastaan nevaimarretta (Thelypteris palustris).

Lajeja 
 Thelypteris abrupta
 Thelypteris angustifolia
 Thelypteris blanda
 Thelypteris consanguinea
 Thelypteris decussata
 Thelypteris deflexa
 Thelypteris deltoidea
 Thelypteris leptocladia
 Thelypteris limbosperma (tai Oreopteris limbosperma) – vuori-imarre
 Thelypteris noveboracensis
 Thelypteris palustris – nevaimarre
 Thelypteris phegopteris (tai Phegopteris connectilis) – korpi-imarre
 Thelypteris resinifera
 Thelypteris reticulata
 Thelypteris retroflexa
 Thelypteris rustica
 Thelypteris sancta
 Thelypteris scolopendrioides

Lähteet

Aiheesta muualla 
Suomen Lajitietokeskus: Sysi-imarteet – Thelypteris

Sysi-imarrekasvit